CELEX: 32019D2071
Language: lt
Date: 1575504000000
Title: Europos Parlamento ir Tarybos Sprendimas (ES) 2019/2071 2019 m. gruodžio 5 d. kuriuo skiriamas Europos duomenų apsaugos priežiūros pareigūnas

6.12.2019   
               
               
                  LT
               
               
                  Europos Sąjungos oficialusis leidinys
               
               
                  LI 316/1
               
            
         EUROPOS PARLAMENTO IR TARYBOS SPRENDIMAS (ES) 2019/2071
         2019 m. gruodžio 5 d.
         kuriuo skiriamas Europos duomenų apsaugos priežiūros pareigūnas
         EUROPOS PARLAMENTAS IR EUROPOS SĄJUNGOS TARYBA,
         atsižvelgdami į Sutartį dėl Europos Sąjungos veikimo,
         atsižvelgdami į 2018 m. spalio 23 d. Europos Parlamento ir Tarybos reglamentą (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (1), ypač į jo 53 straipsnio 1 dalį,
         atsižvelgdami į kandidatų sąrašą, kurį, siekiant paskirti Europos duomenų apsaugos priežiūros pareigūną, vadovaudamasi Reglamento (ES) 2018/1725 53 straipsnio 1 dalimi po šioms pareigoms eiti paskelbto viešo konkurso 2019 m. spalio 30 d. parengė Europos Komisija,
         kadangi:
         
                     (1)
                  
                  
                     Europos Parlamento ir Tarybos sprendimu 2014/886/ES (2) laikotarpiui nuo 2014 m. gruodžio 4 d. iki 2019 m. gruodžio 5 d. Giovanni BUTTARELLI buvo paskirtas Europos duomenų apsaugos priežiūros pareigūnu, o Wojciech Rafał WIEWIÓROWSKI – Europos duomenų priežiūros pareigūno pavaduotoju;
                  
               
                     (2)
                  
                  
                     Giovanni BUTTARELLI mirė 2019 m. rugpjūčio 20 d. Todėl vadovaujantis Reglamento (ES) 2018/1725 100 straipsnio 4 dalimi Europos duomenų apsaugos priežiūros pavaduotojas pakeitė Europos duomenų apsaugos priežiūros pareigūną likusiam savo kadencijos laikotarpiui, kuris baigiasi 2019 m. gruodžio 5 d.;
                  
               
                     (3)
                  
                  
                     bendru Europos Parlamento ir Tarybos sutarimu nuo 2019 m. gruodžio 6 d. penkerių metų laikotarpiui turi būti paskirtas Europos duomenų apsaugos priežiūros pareigūnas,
                  
               PRIĖMĖ ŠĮ SPRENDIMĄ:
         
            1 straipsnis
            Wojciech Rafał WIEWIÓROWSKI skiriamas Europos duomenų apsaugos priežiūros pareigūnu laikotarpiui nuo 2019 m. gruodžio 6 d. iki 2024 m. gruodžio 5 d.
         
         
            2 straipsnis
            Šis sprendimas įsigalioja 2019 m. gruodžio 5 d.
         
         
            Priimta Briuselyje 2019 m. gruodžio 5 d.
            
               
                  Europos Parlamento vardu
               
               
                  Pirmininkas
               
               D. M. SASSOLI
            
            
               
                  Tarybos vardu
               
               
                  Pirmininkė
               
               M. LINTILÄ
            
         
         
            (1)  OL L 295, 2018 11 21, p. 39.
         
            (2)  2014 m. gruodžio 4 d. Europos Parlamento ir Tarybos sprendimas 2014/886/ES, kuriuo skiriamas Europos duomenų apsaugos priežiūros pareigūnas ir priežiūros pareigūno pavaduotojas (OL L 351, 2014 12 9, p. 9).